als_Latn dik_Latn sag_Latn
Deputetja e PD-së: Të tërheqim zvarrë Taulant Ballën
Deputetja e Partisë Demokratike, Arbjola Halimi, ka shkruar në Facebook-un e saj personal pas debateve të zhvilluara në Komisionin Hetimor për CEZ-in e ku i pranishëm ishte ish-kryeministri Berisha për t’u marrë në pyetje.
Halimi shkruan: “Aleanca për të tërhequr zvarrë Taulant Ballën për gjuhën enveriste të përdorur në Kuvend. Unë jam e para”.
Pas këtij komenti ka pasur një sërë reagimesh në profilin e saj, pro ose kundër këtij statusi.
Në Komisionin Hetimor për këtë çështje, pati një sërë akuzash dhe kundërakuzash mes z.Berisha e z.Balla, pasi ky i fundit i drejtoi një sërë pyetjesh të cilat u kthyen në krahun tjetër në akuza ndaj kreut aktual të qeverisë, Rama.
Balla e akuzoi Berishën se u ka vjedhur shqiptarëve 414 milionë dollarë, ndërkohë që sipas Berishës është Rama ai që rrezikon 35 vite burg me këtë çështje, pa harruar të sulmojë edhe Ballën si “grumbull shpifjesh”. /Blitz.al/
als_Latn als_Latn als_Latn als_Latn als_Latn als_Latn